**Դին Քեյն** (անգլ.՝ Dean Cain, հուլիսի 31, 1966(1966-07-31), Mount Clemens, Միչիգան, ԱՄՆ), ամերիկացի դերասան, որը հայտնի է «Լոիս և Քլարկ։ Սուպերմենի նոր արկածները» հեռուստասերիալում խաղացած Քլարկ Քենթի/սուպերմենի դերով։

Կենսագրություն
--------------

Դին Ջորջ Թանական ծնվել է 1966 թվականի հուլիսի 31-ին Միչիգան նահանգում՝ Մաունթ Քլեմենսում՝ դերասանուհի Շարոն Թոմասի (ծնված հունիսի 3-ին 1946 թվական) և ԱՄՆ-ի բանակի զինծառայող Ռոջեր Թանանի ընտանիքում։ Քեյնի երակներով հոսում է ճապոնական (նրա հայրական կողմի պապից), ֆրանկոկանադական, իռլանդական և վալիական արյուն։ Դինն ունի ավագ եղբայր (այժմ՝ երաժիշտ) Ռոջերը։ Ապագա դերասանի ծնողները բաժանվել են դեռ նրա ծնունդից առաջ։ Շատ ավելի ուշ, երբ Քեյնը հայտնի է դարձել, Ռոջերը National Enquirer ամսագրին տված իր հարցազրույցում ասել է, որ Շերոնը հեռացել է իրենից այն ժամանակ, երբ ինքը Վիետնամի պատերազմում էր։ 2001 թվականի հունվարին Դինը հերքել է այդ ամենը՝ ասելով, որ իր հայրը երբեք չի մասնակցել այդ պատերազմին, և որ ամուսնալուծության պատճառն այն է, որ նա դավաճանել է Շերոնին։

1969-ին նրա մայրը ամուսնացել է ռեժիսոր Քրիստոֆեր Քեյնի հետ (ծնվել է 1943 թ. հոկտեմբերի 29-ին), ով որդեգրել է Դինին և Ռոջերին։ Ընտանիքը տեղափոխվել է Մալիբու, Կալիֆոռնիա։ 1973-ին զույգը ունեցել է դուստր`դերասանուհի Քրիսինդա Քեյնին։ Դպրոցական տարիներին Դինը ակտիվորեն զբաղվել է սպորտով։ Նա խաղացել է դպրոցի բեյսբոլի թիմի կազմում իր եղբայրների՝ Չադի և Ռոբ Լոուի և Չարլի Շինի հետ, որոնք նաև նրա դասընկերներն էին։ 1984 թվականին Դինը ավարտել է ավագ դպրոցը, նրան առաջարկել են սպորտային կրթաթոշակ 17 համալսարանից, բայց նա ընտրել է Փրինսթոնի համալսարանը։ Փրինսթոնում նա վոլեյբոլի հավաքականի ավագն էր, նաև որպես պաշտպան խաղում էր ամերիկյան ֆուտբոլի հավաքականում, որտեղ նա մեկ մրցաշրջանում կատարել է 12 բռնում։ Նա նաև եղել է Zeta Psi եղբայրության անդամ։ Քեյնը ավարտել է Փրինսթոնը 1988 թվականին պատմության բակալավրի աստիճանով։

Կարիերա
-------

Ավարտելուց անմիջապես հետո Դինը պայմանագիր է կնքել Ազգային ֆուտբոլային լիգայի Բաֆալո Բիլս թիմի հետ։ Սակայն ծնկի վնասվածքը, որը ստացել էր մարզման հավաքի ժամանակ, խզել է նրա դեռ նոր սկսված մարզական կարիերան։ Սկզբում նա սկսել է սցենարներ գրել, ապա՝ նկարահնվել հեռուստատեսությունում՝ հայտնվելով գովազդներում և հանրաճանաչ հեռուստատեսային այնպիսի շոուներում, ինչպիսիք են «Grapevine», «Ուրիշ աշխարհ» (1987-1993), «Բևեռլի Հիլզ, 90210»։ 1993 թվականին Քեյնը հայտնի է դարձել« Լոիս և Քլարկ։ Սուպերմենի նոր արկածները» հեռուստասերիալում խաղացած Սուպերմենի դերով, որն ավարտվել է 1997 թվականին։

1998 թվականին Դինը բացել է Angry Dragon Entertainment պրադյուսական ընկերությունը, որը պրոդյուսերություն էր անում TBS Superstation ալիքով «Ripley’s Believe It or Not!» հեռուստասերիալին։ Նա նկարահանվել է նաև մի քանի ֆիլմերում, այդ թվում՝ «Կոտրված սրտերի ակումբ։ Ռոմանտիկ կատակերգություն» (2000), «Ժամանակից դուրս» (2003) և «Բեյլիի միլիարդները» (2004)։ 2004 թվականին իրական կյանքի վրա հիմնված «Perfect Husband: The Laci Peterson Story» ֆիլմում խաղացել է Սքոթ Պետերսոնի դերը։ Նա նաև պարբերաբար Քեյսի Մենինգի դերով հայտնվել է «Լաս Վեգաս» սերիալում (2003-2008)։ Որպես հյուր աստղ՝ Դինը նկարահանվել է հեռուստատեսային «Սմոլվիլի գաղտնիքը» հեռուստասերիալում՝ խաղալով անմահ դոկտոր Քուրթիս Նոքսի դերը։

Անձնական կյանք
--------------

Փրինսթոնում սովորելու ժամանակ Դինը երկու տարի հանդիպել է դերասանուհի Բրուք Շիլդսի հետ, որը նրանից մեկ տարով մեծ էր։ 1997-ին սկսել է հանդիպել քանթրի-երգչուհի Մինդի Մակկրիդի հետ և 1998-ի սկզբին զույգը հայտարարել իրենց նշանադրության մասին, բայց նույն տարվա հուլիսին նրանք բաժանվել են։

1999-ին մամուլում լուրեր են հայտնվել Դինի հին ընկերուհու՝ մոդել Սամանթա Տորեսի հղիության մասին։ Զույգը որոշում է ոչ թե միավորվել, այլ կիսել երեխայի խնամակալությունը։ 2000 թվականի հունիսի 11-ին ծնվել է Քրիստոֆեր Դին Քեյնը, որին Դին անվանել է խորթ հոր պատվին։

Ֆիլմագրություն
--------------

| Տարի | Հայերեն անվանում | Բնօրինակ անվանում | Դերը | Ծանոթագրություն |
| --- | --- | --- | --- | --- |
| 1976 | Էլմեր | Elmer | Դին Ռասել | Ֆիլմ |
| 1984 | Քարե տղան | The Stone Boy | Յուջին Հիլերման | Ֆիլմ |
| 1990 | Գրեք սպանել | Write to Kill | парковщик | Ֆիլմ |
| 1990 | Չխորտակվողները | Going Under | տղան բարում | Ֆիլմ |
| 1989-1993 | Կյանքը շարունակվում է | Life Goes On | Կիմո | Հեռուստասերիալ |
| 1987-1993 | Ուրիշ աշխարհ | A Different World | Էդդի | Հեռուստասերիալ |
| 1992 | Խաղողի այգի | Grapevine | Բրայեն | Հեռուստասերիալ |
| 1990-2000 | Բևեռլի Հիլզ, 90210 | Beverly Hills, 90210 | Փիկ | Հեռուստասերիալ |
| 1992 | Կախարդական ծովափ | Miracle Beach | վոլեյբոլիստ | Ֆիլմ |
| 1993-1997 | Լոիս և Քլարկ։ Սուպերմենի նոր արկածները | Lois & Clark: The New Adventures of Superman | Քլարկ Քենտ Սուպերմեն | Հեռուստասերիալ |
| 1993-2004 | Ֆրեիզեր | Frasier | Ռիկ | Հեռուստասերիալ |
| 1996 | Արկածներ բարեգործների գրքերից | Adventures from the Book of Virtues |  | Հեռուստասերիալ |
| 1997-2003 | Պարզապես նկարիր ինձ | Just Shoot Me! | Քրիս Ուիլիամս | Հեռուստասերիալ |
| 1997 | Ամենալավ մարդը | Best Men | Բազզ | Ֆիլմ |
| 1998-1999 | Ֆանտիազիայի կղզին | Fantasy Island | Սեմ Կանիլլի | Հեռուստասերրիալ |
| 1998 | Ապագայի սպորտը | Futuresport | Ռեյմզի Թրեմեյն | Հեռուստատեսություն |
| 1998-1999 | Օրենք և կարգ | Law & Order: Special Victims Unit | Մայք Ջերգենս | Հեռուստասերիալ |
| 2000 | Վերջին ճակատամարտը | For the Cause | Գեներալ Մուրան | Ֆիլմ |
| 2001 | Կրակե թակարդ | Firetrap | Ջեկ/Մաքս Հուպեր | Ֆիլմ |
| 2001 | Առնետավազք | Rat Race | Շոն Կենտ | Ֆիլմ |
| 2014 | Աստված չի մահացել | God’s Not Dead | Մարկ | Ֆիլմ |

Ծանոթագրություններ
------------------

1. 1 2  *Deutsche Nationalbibliothek* Record #140820507 // Gemeinsame Normdatei (գերմ.) — 2012—2016.
2. 1 2  SNAC — 2010.
3. ↑
4. ↑  Shales, Tom (1993 թ․ սեպտեմբերի 23). «It's a Bird! It's a Plane! It's a Hunk!; `Lois & Clark's' Dean Cain, Flying the Friendly Skies». *Washington Post*.(չաշխատող հղում)
5. ↑  Christopher Cain Biography (1943-)
6. 1 2 3  Michelle Tauber. Cain, Able Արխիվացված 2012-04-19 Wayback Machine *People Magazine*, 2003.
7. ↑  O'Connor, John J. (1995 թ․ ապրիլի 9). «TELEVISION VIEW; That Man In a Cape Is Still Flying». *The New York Times*. Վերցված է 2010 թ․ օգոստոսի 20-ին.
8. ↑  Al Septien & Turi Meyer (writers); Rick Rosenthal (director) (2007-10-18). «Cure». *Smallville*. Season 7. Սերիա 4. The CW.
9. ↑  «Smallville: 'Cure' Review». *IGN.com*. 2007 թ․ հոկտեմբերի 19. Վերցված է 2011 թ․ մարտի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դին Քեյն» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Metacritic · Rotten Tomatoes |
|  |
| Բառարաններ և հանրագիտարաններ | Արմենիապեդիա · Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1486435 · BNF: 14160966j · CONOR: 10458723 · GND: 140820507 · ISNI: 0000000115800535 · LCCN: no2001092822 · NKC: xx0164530 · NLP: a0000001246791 · NTA: 12686652X · NUKAT: n2009158725 · SUDOC: 150307292 · VIAF: 107802892 · WorldCat VIAF: 107802892 |

 |

 |